แหวนวิเศษ

แหวนวิเศษ เป็นภาพยนตร์ไทย ในปี พ.ศ. 2472 โดยฝีพระหัตถ์ของพระบาทสมเด็จพระปกเกล้าเจ้าอยู่หัว ภายใต้นามแฝง นายน้อย ศรศักดิ์ โดยทรงเป็นผู้อำนวยการสร้าง แต่งเรื่อง และกำกับการแสดง ใช้ชื่อบริษัทผู้สร้างว่า ภาพยนตร์อัมพร ซึ่งก็คือนามของพระที่นั่งอัมพรสถาน เป็นภาพยนตร์เงียบ มีความยาว 25 นาที บนฟิล์ม 16 มม. มีอินเตอร์ไตเติลคั่นบอกความเป็นไปและบทเจรจาของแต่ละฉากรายงานประจำปี ๒๕๕๗ - หอภาพยนตร์ ถ่ายทำที่อ่าวธารเสด็จ และบริเวณน้ำตกธารเสด็จ เกาะพะงัน จังหวัดสุราษฏร์ธานี โดยทรงพระราชนิพนธ์บทภาพยนตร์ขึ้นในเรือพระที่นั่งมหาจักรี (ลำที่ 2) ระหว่างการเสด็จฯ ประพาสทางทะเล และโปรดเกล้าฯ ให้ถ่ายทำขึ้นที่เกาะพะงันในหมู่เกาะสมุย ตัวละครสวมบทบาทโดยพระประยูรญาติในราชวงศ์จักรี 

ในปี พ.ศ. 2556 หอภาพยนตร์ได้ลงทะเบียนเป็นมรดกของชาติครั้งที่ 3 จากภาพยนตร์ 25 เรื่องประกาศขึ้นทะเบียนภาพยนตร์ “แหวนวิเศษ” ร.7 มรดกของชาติ  ภาพยนตร์ แหวนวิเศษ บางส่วนอยู่ในสภาพชำรุดมาก ต่อมากรมศิลปากรมอบให้หอจดหมายเหตุภาพยนตร์และเสียงแห่งชาติออสเตรเลียช่วยดำเนินการอนุรักษ์ให้ด้วยการซ่อมแซมและฟื้นสภาพเพื่อพิมพ์ถ่ายทอดใหม่ จนเสร็จเรียบร้อยสมบูรณ์ลัดดาซุบซิบ เล่าเรื่องหาอ่านยาก ม.ล.บัว กิติยากร พระชนนีในสมเด็จพระนางเจ้าฯ เคยเป็นนางเอกภาพยนตร์ไทยที่ ร.7 ทรงสร้าง ทรงกำกับ ปัจจุบันยังจัดฉายให้ดูเป็นประจำ ที่ศาลาเฉลิมกรุงจำลอง ในพิพิธภัณฑสถานแห่งชาติ พระนครเรื่องเก่าเล่าสนุก : ‘แหวนวิเศษ’ ภาพยนตร์ที่สร้างโดยพระมหากษัตริย์

 เนื้อเรื่อง
ภาพยนตร์มีเนื้อหาเกี่ยวกับพ่อเลี้ยงที่มีลูกเลี้ยงถึง 5 คน จึงคิดพาลูกเลี้ยงไปปล่อยเกาะโดยบังคับให้หาผลไม้มาให้ ลูกเลี้ยงชื่อไอ้ซนพบกับนางพรายและเล่าเรื่องของพ่อเลี้ยงใจร้ายให้ฟัง นางพรายได้มอบแหวนวิเศษให้ ที่ให้ความปรารถนาเป็นจริง สามารถเสกได้เพียงสามครั้ง เด็ก ๆ จึงลองนำไปใช้กับพ่อเลี้ยงดู พ่อเลี้ยงต้องการแหวนจึงคิดกำจัดลูก ๆ ไอ้ซนชี้ให้พ่อเลี้ยงกลายเป็นสุนัขแต่ต่อมาให้กลับเป็นคนดังเดิม พ่อเลี้ยงรู้สำนึกจึงพากันกลับบ้าน ขณะขึ้นเรือแหวนวิเศษเกิดหลุดลงน้ำหายไป หนูแหวนจึงพูดเตือนสติพี่ ๆ ว่า "ของผีของสางหายไปก็ดีแล้ว"

 ตัวละคร 
 บทบาท  นามแฝงนักแสดง  พระนามจริง/นามจริง/ชื่อจริง ตาคง  นายอ๊อด แสงแก้ว  พระเจ้าวรวงศ์เธอ กรมหมื่นอนุวัตน์จาตุรนต์ อ้ายเก่ง  เด็กชายต่วน ปีปนนท์  หม่อมเจ้าการวิก จักรพันธุ์ อ้ายขี้เกียจ  เด็กชายไหน ปีปนนท์  หม่อมเจ้าอัฌชา จักรพันธุ์ อ้ายตะกละ  เด็กชายเขล์ สุขเจริญ  หม่อมเจ้ายุธิษเฐียร สวัสดิวัตน์ อ้ายซน  เด็กชายเอียด แสงสว่าง  พระวรวงศ์เธอ พระองค์เจ้าจิรศักดิ์สุประภาต หนูแหวน  เด็กหญิงสาดี สุขเจริญ  หม่อมเจ้าสีดาดำรวง สวัสดิวัตน์ นางพรายน้ำ  นางสาวประทุม ชิดเชื้อ  หม่อมหลวงบัว สนิทวงศ์ สุนักข์     ขุนช้างสุนัขทรงเลี้ยงในสมเด็จพระนางเจ้ารำไพพรรณี พระบรมราชินี (นามแฝง นางนา ศรศักดิ์)

อ้างอิง

แหล่งข้อมูลอื่น
 แหวนวิเศษ ที่ยูทูบ โดย หอภาพยนตร์

หมวดหมู่:ภาพยนตร์ไทย
หมวดหมู่:100 ภาพยนตร์ไทยที่คนไทยควรดู